
	Datums skatāms laika zīmogā                                              Nr. 1D-03e/1




[bookmark: _Hlk89114718]Vadlīnijas izglītības kvalitātes nodrošināšanai vispārējā un profesionālajā izglītībā

Izdotas saskaņā ar Izglītības likuma 20. panta 
trešās daļas 8. punktu


I. [bookmark: _Hlk66544454][bookmark: _Hlk89024025][bookmark: _Hlk89023973]Izglītības iestādes darbības un izglītības iestādes vadītāja profesionālās darbības kvalitātes vērtēšanas mērķi un pamatprincipi
Izglītības likuma 4.1 panta pirmajā daļā noteikts, ka valsts sistēma izglītības kvalitātes nodrošināšanai ir sistematizēts politikas, vadlīniju, procedūru, darbību un resursu kopums, lai plānotu, sasniegtu, uzturētu, uzraudzītu un pastāvīgi pilnveidotu izglītības kvalitāti.
Vadlīniju izglītības kvalitātes nodrošināšanai vispārējā un profesionālajā izglītībā (turpmāk – vadlīnijas) mērķis ir attīstīt vienotu izpratni par izglītības kvalitātes nodrošināšanu, tostarp vērtēšanu, vispārējā un profesionālajā izglītībā. Vadlīniju uzdevums ir noteikt vispārējos izglītības kvalitātes vērtēšanas un kvalitātes nodrošināšanas pamatprincipus vispārējā un profesionālajā izglītībā, iekļaujot izglītības kvalitātes līmeņu aprakstus izglītības kvalitātes vērtēšanai. 
Atbilstoši Izglītības likuma 1. panta 7.1 punktā noteiktajam definējumam izglītības kvalitāte ir izglītības process, saturs, vide un pārvaldība, kas ikvienam nodrošina iekļaujošu izglītību un iespēju sasniegt augstvērtīgus rezultātus atbilstoši sabiedrības izvirzītajiem un valsts noteiktajiem mērķiem. Minētais ir pamats izglītības kvalitātes vērtēšanas saturam.
	Izglītības kvalitātes valsts dienests (turpmāk – kvalitātes dienests) vērtē izglītības kvalitāti un akreditē vispārējās un profesionālās izglītības iestādes, novērtē izglītības iestāžu vadītāju profesionālo darbību, izvērtējot izglītības iestādes pārvaldības kvalitāti, sniedz ieteikumus izglītības kvalitātes pilnveidei. 
Savukārt izglītības iestādes galvenais uzdevums ir nodrošināt izglītojamiem kvalitatīvu un iekļaujošu izglītību, pastāvīgi un mērķtiecīgi pilnveidojot un attīstot savu darbību. Saskaņā ar Izglītības attīstības pamatnostādnēm un izglītības iestādes dibinātāja noteiktajiem mērķiem izglītības iestādes vadītājs veido un attīsta izglītības iestādes kvalitātes sistēmu un nodrošina ikgadēju izglītības iestādes pašvērtēšanu, tai skaitā analizējot datus par izglītības procesu, saturu, vidi un pārvaldību. Šajā procesā nepieciešamo atbalstu un konsultācijas sniedz izglītības iestādes dibinātājs un pašvaldības izglītības pārvalde, tādējādi uzņemoties atbildību par izglītības kvalitātes nodrošināšanu. 
	Izglītības kvalitātes vērtēšana vispārējā un profesionālajā izglītībā (izņemot augstāko izglītību) noteikta Izglītības likumā, Vispārējās izglītības likumā, Profesionālās izglītības likumā, kārtībā, kādā akreditē vispārējās izglītības iestādes un profesionālās izglītības iestādes un veic izglītības iestādes vadītāja profesionālās darbības novērtēšanu (turpmāk – MK noteikumi), un šajās vadlīnijās. Tā iekļaujas izglītības kvalitātes monitoringa sistēmā, paredzot veikt izglītības kvalitātes novērtēšanu četrās kvalitātes kategorijās un 12 elementos (skat. 
1. attēlu). 

[bookmark: _Hlk66616743][bookmark: _Hlk66624608]
1. attēls. Izglītības iestādes un izglītības iestādes vadītāja profesionālās darbības novērtēšanas ietvars.

	Izglītības kvalitātes vērtēšana iekļauj regulāru iekšējo izglītības kvalitātes vērtēšanu jeb pašvērtēšanu un ārējo izglītības kvalitātes vērtēšanu jeb akreditāciju, kas balstās uz vienotām kvalitātes kategorijām un elementiem, izmantojot šīs vadlīnijas. Izglītības kvalitātes vērtēšanai jānodrošina regulārs, objektīvs un pamatots kvalitātes novērtējums visās kvalitātes kategorijās. 
	Izglītības kvalitātes vērtēšanas mērķi ir iegūt objektīvu informāciju un datus par izglītības iestādes darbības atbilstību tiesību aktiem un noteikt snieguma kvalitātes līmeni, veikt izglītības kvalitātes monitoringu, atbalstīt inovācijas un nostiprināt labo izglītības iestāžu darbības praksi.
[bookmark: _Hlk89113576]	Akreditējot izglītības iestādi, tiek izvērtēta tās darbības, tai skaitā izglītības programmas īstenošanas, kvalitāte.
		 
II. Izglītības iestādes un izglītības iestādes vadītāja profesionālās darbības vērtēšana
Izglītības iestādes darbības kvalitāte tiek vērtēta, izmantojot četras kvalitātes kategorijas: (1) “Atbilstība mērķiem”, (2) “Kvalitatīvas mācības”, (3) “Iekļaujoša vide”, (4) “Laba pārvaldība” un tās elementus (skat. 1. attēlu).
Pirmsskolas izglītības iestādes vadītāja profesionālās darbības kvalitāte tiek vērtēta, izmantojot vienu kvalitātes kategoriju: (4) “Laba pārvaldība” un tās elementus.
Kvalitātes vērtēšanā iegūtā informācija un dati atspoguļo sniegumu piecos kvalitātes vērtējuma līmeņos katrā elementā. 

	Kvalitātes vērtējuma līmenis
	Kvalitātes vērtējuma līmeņa raksturojums

	Izcili
	Izglītības iestādes darbībā un tās pārvaldībā ir radītas izglītības inovācijas, kuras nepieciešams padziļināti pētīt un popularizēt valsts un starptautiskā līmenī.

	Ļoti labi
	Izglītības iestādē nepieciešamās pārmaiņas ir ieviestas. Izglītības iestāde attīsta savu sistēmisku pieeju mācībām un audzināšanai, tiek uzkrāta, apkopota un analizēta tās pieredze, atziņas izmantojot darbības pilnveidei.

	Labi
	Izglītības iestāde nodrošina mācību un audzināšanas procesu, sniedz atbalstu izglītojamajiem, seko pārmaiņām nozarē un ir uzsākusi to ieviešanu.

	Jāpilnveido
	Izglītības iestādes darbībā tiek ievērotas normatīvo aktu prasības, mācību un audzināšanas process nav sistēmisks, darbības analīzes rezultāti ir formāli vai netiek izmantoti pilnveides procesā, nav nodrošināta savlaicīga pārmaiņu ieviešana.

	Nepietiekami
	Izglītības iestādes darbībā vai pārvaldībā konstatēti normatīvo aktu pārkāpumi.



Nosakot kvalitātes vērtējuma līmeni katram elementam, izglītības kvalitātes vērtēšanā iegūtā informācija tiek salīdzināta ar kvalitātes vērtējuma līmeņa aprakstu (2., 3., 4. līmeņa apraksts). 

[bookmark: _Hlk66529155]III. Akreditācijas ekspertu komisija
Akreditācijas ekspertu atlases pamatprincipi: (1) ir apgūti kvalitātes dienesta organizētie izglītības kvalitātes vērtēšanas kursi; (2) akreditācijas komisijas vadītājam ir pieredze izglītības vadībā; (3) nav interešu un ētiska rakstura konflikts; (4) tiek ņemta vērā izglītības iestādes pakāpe un tips; (5) mainīgs ekspertu sastāvs ekspertu komisijās; (6) tiek ņemtas vērā ekspertu stiprās puses un psiholoģiskā saderība; (7) nav no vienā administratīvā teritorijā esošām izglītības iestādēm; (8) vienlaicīgi nepiedalās divās vai vairākās akreditācijās; (9) racionāla resursu izmantošana; (10) izglītības iestādes vadītājs, kura profesionālā darbība novērtēta ar kvalitātes vērtējuma līmeni ne zemāku par “labi”.
	Ekspertu komisija savā darbībā ievēro profesionalitāti un cieņu, normatīvos aktus un šīs vadlīnijas, kvalitātes dienesta rīkojumus par ekspertu komisijas darbu, kā arī nodrošina objektīvu un godīgu izglītības kvalitātes vērtēšanu un veicina sabiedrības uzticēšanos izglītības kvalitātes vērtēšanai.
	Ekspertu komisija savā darbībā ievēro profesionālās ētikas principus: (1) darboties sabiedrības, nevis personīgu interešu labā; (2) uzņemties atbildību par vērtējuma rezultātiem un uzdevumiem izglītības iestādes darbības pilnveidei; (3) savlaicīgi informēt par iespējamu interešu un ētisko konfliktu; (4) nepieņemt labumus vai dāvanas.
	Ekspertu komisija savā darbībā ievēro konfidencialitāti: (1) neizpaust informāciju, kas iegūta akreditācijas procesā; (2) neizpaust personas datus un izglītības iestādes informāciju trešajām personām; (3) nefiksēt un neizmantot izglītības iestādē iegūto informāciju un materiālus savām personīgajām un profesionālajām vajadzībām.
	Ekspertu komisija, iegūstot iespējami pilnīgu un objektīvu informāciju, vērtē atbilstošos elementus, kuri noteikti MK noteikumos un kvalitātes vērtējuma līmeņu aprakstos (skat. vadlīniju pielikumus “Izglītības iestādes darbības kvalitātes vērtējuma līmeņu apraksti” un “Izglītības iestādes vadītāja profesionālās darbības kvalitātes vērtējuma līmeņu apraksti”).
	Vienlaikus ekspertu komisija pārliecinās par iepriekšējā kvalitātes vērtēšanā sniegto ieteikumu ieviešanu, ja konstatē neizpildi, tad noskaidro tās iemeslus un norāda pie attiecīgā elementa.

IV. [bookmark: _Hlk86925287]Izglītības kvalitātes vērtēšanas organizācija
[bookmark: _Hlk230342417]Izglītības kvalitātes vērtēšanā ir trīs posmi (skat. 2. attēlu):

2. attēls. Izglītības kvalitātes vērtēšanas posmi.

Izglītības kvalitātes vērtēšanas pamatprincipus skat. vadlīniju pielikumos “Akreditācijas sagatavošanās posms”, “Akreditācijas norise”, “Akreditācijas noslēguma posms”.
[bookmark: _Hlk229071726]Izglītības kvalitātes vērtēšanā izmantojamās metodes skat. vadlīniju pielikumā “Akreditācijā izmantojamās metodes”.
Vērojot mācību priekšmetu stundas / nodarbības / rotaļnodarbības (turpmāk – mācību stunda), nepieciešams ievērot balansu starp klasēm ar labiem mācību sasniegumiem un zemiem mācību sasniegumiem, lai saglabātos objektivitāte iegūtajā informācija vērošanas laikā.
Mācību stundu vērošanas izvēles pamatprincipi:
1) informācija un dati, kas iegūti ekspertu komisijai, iepazīstoties ar informāciju par izglītības iestādes darbu un ar to saistītie jautājumi / pieņēmumi;
2) ietvertas visas izglītības pakāpes atbilstoši valsts izglītības standartiem 
(1.-3.klase, 4.-6.klase, 7.-9.klase, 10.-12.klase);
3) klase ar augstiem mācību sasniegumiem;
4) klase ar zemiem mācību sasniegumiem / apvienotās klases;
5) klase, kurā mācās bērni ar speciālām vajadzībām / kam nepieciešams atbalsts / īpaši talantīgie izglītojamie / reemigranti / migranti u.tml.;
6) pedagogi ar lielu pieredzi /  jauni pedagogi;
7) izglītības iestāde ar / bez pirmsskolas grupām;
8) visu mācību jomu mācību priekšmeti;
9) izglītības iestāde atrodas vienā ēkā / vairākās ēkās / ir viena struktūrvienība / vairākas struktūrvienības;
10) aptaujas anketās minētā informācija, kā arī kvalitātes dienestā saņemtā informācija par iespējamām mācīšanas kvalitātes problēmām konkrētā mācību priekšmetā;
11) cita veida aktuālā informācija, kas var ietekmēt izvēli (piemēram, kvalitātes dienesta sniegtā informācija, aktuālā izpētes tēma u.tml.).
Izglītības iestādes vadība uzzina dienas sākumā par mācību stundām, kuras tiks vērotas. 
Mācību stundu vērošanā kopā ar ekspertu var piedalīties arī izglītības iestādes pārstāvis.
Mācību stundu vērošanā eksperti nesniedz atgriezenisko saiti par konkrēto mācību stundu pedagogam, jo tiek vērotas mācību stundas, lai iegūtu informāciju, nevis lai vērtētu konkrēto pedagogu (izņemot gadījumus, kas saistīti ar vardarbības novēršanu).
Mācību stundu vērošanas vajadzībām nav pieļaujams prasīt mainīt stundu sarakstu.
Mācību stundu vērošanā vienas dienas laikā katrs eksperts vēro ne mazāk kā četras mācību stundas un ne vairāk kā sešas mācību stundas (skat. pielikumu “Mācību stundu vērošanas lapa”).
Lai novērtētu izglītības iestādes vadības spēju sniegt atgriezenisko saikni pedagogam, vēro vienu mācību stundu pēc izglītības iestādes izvēles no tām, ko ekspertu komisija ir izvēlējusies. Mācību stundu kopā ar vadītāju vēro ekspertu komisijas vadītājs.
Ja ir saņemts iesniegums izvērtēt izglītības iestādes turpmāko darbību, attiecīgi sniedzot rekomendāciju nereorganizēt izglītības iestādi, tiek vērtēti šādi izglītības kvalitātes aspekti:
1) izglītības iespēju pieejamība un sasniedzamība, piemēram, attālums līdz citai tuvākajai izglītības iestādei, transporta pieejamība, ceļu kvalitāte;
2) izglītības iestādes īpašais piedāvājums, piemēram, tradīcijas un vērtības, specifiska pieeja izglītības procesam, nozīme pašvaldības izglītības ekosistēmā, STEM nodrošinājums;
3) teritorijas attīstības potenciāls, piemēram, bērnu skaita prognozes, dzīvojamā fonda attīstība, darba vietu veidošana.

V. Noslēguma jautājums
Atzīt par spēku zaudējušiem Izglītības kvalitātes valsts dienesta 2023. gada 3. novembra 
iekšējos noteikumus Nr. 1D-03e/2 “Vadlīnijas izglītības kvalitātes nodrošināšanai vispārējā un profesionālajā izglītībā”. 

Pielikumā: 
1. pielikums “Izglītības iestādes darbības kvalitātes vērtējuma līmeņu apraksti”.
2. pielikums “Izglītības iestādes vadītāja profesionālās darbības novērtēšanas kvalitātes vērtējuma līmeņu apraksti”.
3. pielikums “Akreditācijas sagatavošanās posms”.
4. pielikums “Akreditācijas norises posms”. 
5. pielikums “Akreditācijas noslēguma posms”. 
6. pielikums “Akreditācijā izmantojamās metodes”.
7. pielikums “Mācību stundu vērtēšanas līmeņi”.

Saskaņots ar Izglītības un zinātnes ministriju 2026. gada 31. augustā. 


Vadītāja 									Inita Juhņēviča
Sagatavošanās


Norise


Noslēgums



Kategorija 
«Atbilstība mērķiem»


1.1. elements «Kompetences un sasniegumi»


1.2. elements «Izglītības turpināšana un nodarbinātība»


Kategorija 
«Kvalitatīvas mācības»


2.1. elements «Mācīšana un mācīšanās»


2.2. elements «Pedagogu profesionālā kapacitāte»


Kategorija 
«Iekļaujoša vide»


3.1. elements «Pieejamība»


3.2. elements «Drošība un psiholoģiskā labklājība»


1.3. elements «Vienlīdzība un iekļaušana»


2.3. elements «Izglītības programmu īstenošana»


3.3. elements «Infrastruktūra un resursi»


Kategorija
«Laba pārvaldība»



4.1. elements «Administratīvā efektivitāte»



4.2. elements «Vadības profesionālā darbība»


4.3. elements «Atbalsts un sadarbība»

                        DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU      

Datums skatāms laika zīmogā                                                 Nr.  1D - 03e/1    

  Vadlīnijas izglītības kvalitātes nodrošināšanai vispārējā un profesionālajā  izglītībā     Izdotas saskaņā ar Izglītības likuma 20. panta    trešās daļas 8. punktu       I.   Izglītības iestādes darbības un izglītības iestādes vadītāja  profesionālās darbības kvalitātes vērtēšanas mērķi un  pamatprincipi   Izglītības  likuma 4. 1   pant a  pirmajā  daļ ā   no teikts , ka valsts sistēma izglītības kvalitātes  nodrošināšanai ir sistematizēts politikas, vadlīniju, procedūru, darbību un resursu kopums, lai  plānotu, sasniegtu, uzturētu, uzraudzītu un pastāvīgi pilnveidotu izglītības kvalitāti.   Vadlīniju  izglītības kvalitātes nodrošināšanai vispārējā un profesionālajā izglītībā  (turpmāk  –   vadlīnijas)  mērķis ir  attīstīt   vienotu izpratni par izglītības kvalitātes nodrošināšanu,  tostarp  vērtēšanu ,   vispārējā un profesionālajā izglītībā. Vadlīniju uzdevums ir noteikt vispārējos  izglītības kvalitātes vērtēšanas un kvalitātes nodrošināšanas pamatprincipus vispārējā un  profesionālajā izglītībā, iekļaujot izglītības kvalitātes līmeņu aprakstus izglītības  kvalitātes   vērtēšanai.    Atbilstoši Izglītības  likum a  1. panta 7. 1   punktā  noteiktajam definējumam izglītības  kvalitāte ir izglītības process, saturs, vide un pārvaldība, kas ikvienam nodrošina iekļaujošu  izglītību un iespēju sasniegt augstvērtīgus rezultātus atbilstoši sabiedrības izvirzītajiem un  valsts noteiktajiem mērķiem.   Minētais ir pamats izglītības kvalitātes vērtēšanas saturam.     Izglītības kvalitātes valsts dienests (turpmāk  –   kvalitātes dienests)  vērtē izglītības  kvalitāti un  akreditē vispārējās un profesionālās izglītības iestādes, novērtē izglītības iestāžu  vadītāju profesionālo darbību, izvērtējot izglītības iestādes pārvaldības kvalitāti,  sniedz  ieteikumus   izglītības kvalitātes pilnveidei.    Savukārt izglītības iestādes galvenais uzdevums ir nodrošināt izglītojamiem kvalitatīvu  un iekļaujošu izglītību, pastāvīgi un mērķtiecīgi  pilnveidojot un attīstot   savu darb īb u. Saskaņā  ar Izglītības attīstības pamatnostādnēm un  izglītības iestādes  dibinātāja noteiktajiem mērķiem  izglītības iestādes vadītājs veido un attīsta izglītības iestādes kvalitātes sistēmu un nodrošina  ikgadēju izglītības iestādes pašvērtēšanu, tai skaitā analizējot datus par izglītības procesu,  saturu, vidi un pārvaldību. Šaj ā proces ā nepieciešamo atbalstu un konsultācijas sniedz  izglītības  iestādes  dibinātājs un pašvaldības izglītības pārvalde, tādējādi uzņemoties atbildību par  izglītības kvalitātes nodrošināšanu.    

